**קילר שפורטפרייניגונג הולשטיין פון 1900** (בגרמנית: (**Kieler Sportvereinigung Holstein von 1900 e.V**) ובקיצור **הולשטיין קיל**, הוא מועדון כדורגל גרמני מהעיר קיל שבשלזוויג-הולשטיין שבגרמניה. ימי הזוהר של המועדון היו בתחילת המאה ה-20, כאשר באותה תקופה זכה המועדון בשש אליפויות אזוריות של צפון גרמניה, ובאליפות גרמניה בכדורגל 1912. המועדון משחק בבונדסליגה השנייה.

היסטוריה
--------

מועדון הכדורגל הולשטיין קיל נוסד כתוצאה ממיזוג בין שני מועדונים, קילר פוסבאל-פריין פון 1900 וקילר פוסבאל-קלאב הולשטיין. קילר פוסבאל-פריין החל כמועדון התעמלות בשנת 1844, שלא זכה להצלחה גדולה, ובהמשך הפך גם למועדון אתלטיקה. בשנת 1900 הפך המועדון לקבוצת כדורגל. קילר פוסבאל-קלאב הולשטיין הוקם כמועדון כדורגל בשנת 1902. האיחוד בין שני המועדונים התרחש בשנת 1908, והשם שניתן למועדון המאוחד הוא הולשטיין קיל. כבר בתחילת ימיו הפך המועדון המאוחד למועדון מצליח, שאף הגיע לגמר אליפות גרמניה בכדורגל 1910, שם הפסיד בגמר לקרלסרוהה FV בתוצאה 0–1 לאחר הארכה. כעבור שנתיים, זכה מועדון הולשטיין קיל באליפות גרמניה בכדורגל 1912, שהיא האליפות היחידה בתולדות המועדון, לאחר ניצחון 0–1 בגמר על אותה FV קרלסרוהה, משער של ארנסט מולר. בשנת 1914 נוספו למועדון מחלקות אתלטיקה והוקי שדה, והשם שונה לשפורטפריין הולשטיין פון 1902 (בתרגום לעברית, מועדון ספורט הולשטיין החל משנת 1902). מלחמת העולם הראשונה שהתקיימה באותו זמן גרמה להיחלשות משמעותית של המועדון, אך בשנות ה-20 של המאה ה-20 השיג המועדון מספר הישגים, לרבות הגעה לגמר אליפות גרמניה בכדורגל 1930, שם הפסיד בתוצאה 4–5 להרטה ברלין.

במהלך מלחמת העולם השנייה, תחת משטר הרייך השלישי, חולקו ליגות הכדורגל העליונות בגרמניה ל-16 מחוזות, כאשר המתחרה העיקרית של הולשטיין קיל במחוז שלה הייתה המבורג. בשנת 1942 פוצל המחוז בו התחרו הולשטיין קיל והמבורג לשתי ליגות, ליגת המבורג וליגת שלזוויג הולשטיין. הדבר גרם לכך שלהולשטיין קיל לא הייתה מתחרה רצינית במחוז שלה, והאליפויות היו מובטחות לה עד לתום המלחמה, וכתוצאה מכך, גם השתתפויות במשחקי הפלייאוף על האליפות של גרמניה כולה. הולשטיין קיל רשמה באותו זמן הישגים כמו הגעה לחצי גמר האליפות בגרמניה בשנת 1943.

לאחר המלחמה והארגון מחדש של הליגות בגרמניה, כאשר חולקה גרמניה המערבית לחמש ליגות ראשונות מרכזיות, הולשטיין קיל שיחקה בליגה הצפונית (אוברליגה נורד), וסיימה פעמיים כסגנית, בשנים 1953 ו-1957. בשנת 1961 זכתה קבוצת המילואים של המועדון בגביע גרמניה לחובבים. בשנת 1963 הוקמה הבונדסליגה, אך הולשטיין קיל לא נכנסה אליה, והמשיכה לשחק באוברליגה נורד שהייתה השנייה בהיררכיית הליגות בגרמניה. הולשטיין קיל כשלה להעפיל לבונדסליגה, ובשנת 1974, כאשר בוצע ארגון מחדש של מבנה הליגות בגרמניה והוקמה הבונדסליגה השנייה, לא הצלחה הולשטיין קיל להיכנס אליה ושיחקה בליגה השלישית בהיררכיית הליגות, שהיא ליגה מחוזית. בשנת 1978 הצליחה הולשטיין קיל להעפיל לבונדסליגה השנייה, שחולקה אז למחוזות צפון ודרום, והשתלבה במחוז צפון. בשנת 1981 נשרה הולשטיין קיל בחזרה לליגה השלישית.

עם איחוד גרמניה בשנת 1990, בוצעו שוב תהליכים ארגוניים בכדורגל הגרמני כאשר הצטרפו קבוצות מגרמניה המזרחית. בשנת 1994 הולשטיין קיל שיחקה בליגה השלישית בהיררכיית הליגות. בשנת 1996 נשרה הקבוצה לליגה הרביעית (מחוז שלזוויג הולשטיין) ובשנת 1998 העפילה בחזרה לליגה השלישית. ארגונים מחדש של הכדורגל הגרמני גרמו למועדון להתנדנד בין הליגה השלישית לרביעית בהיררכיית הליגות בגרמניה.

בשנת 2006 הייתה קרובה הקבוצה להעפיל לבונדסליגה השנייה, אך כשלה. כעבור עונה נשרה הקבוצה לליגה הרביעית. בשנת 2009 העפילה הקבוצה לליגה הגרמנית השלישית, שהפכה לליגה כל-גרמנית באותה עונה, אך נשרה לליגות האזוריות כעבור עונה אחת. בשנת 2013 חזרה הולשטיין קיל לליגה השלישית, שם נשארה במשך ארבע עונות. בשנת 2017 העפילה הקבוצה לבונדסליגה השנייה לאחר שסיימה במקום השני בליגה השלישית. בעונת הבכורה של הולשטיין קיל בבונדסליגה השנייה, 2017/18, סיימה הקבוצה במקום השלישי ושיחקה במבחני העלייה לבונדסליגה מול וולפסבורג. הולשטיין קיל הפסידה בשני המשחקים בתוצאות 1–3 ו־1-0 ונשארה בבונדסליגה השנייה לעונה נוספת.

בעונת 2018/19 רשמה הקבוצה את הישג השיא שלה עד אז, בו העפילה לשלב 16 האחרונות בהגביע הגרמני, כאשר הדיחה את פרייבורג מהבונדסליגה הראשונה.

בעונת 2020/21 שחזרה הקבוצה את ההישג כשהדיחה מהגביע את מחזיקת הטרבל באיירן מינכן, על אף הבדלי הליגות ביניהן, לאחר תיקו 2-2 במהלך 90 דקות, בו השוותה הקבוצה 4 דקות בתוך תוספת הזמן וניצחון 5–6 בבעיטות הכרעה, בהמשך רשמה הישג שיא חדש כאשר העפילה לרבע הגמר של טורניר הגביע לאחר ניצחון בפנדלים (6–7) על דרמשטאדט 98 בשלב 32 האחרונות.

סגל הקבוצה
----------

נכון ל-18 ביולי 2022

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | גרמניהגרמניה | שוער | טים שרייבר  |
| 2 | דנמרקדנמרק | מגן | מיקל קירסקסקוב  |
| 3 | גרמניהגרמניה | מגן | מרקו קומנדה  |
| 4 | גרמניהגרמניה | קשר | פטריק אראס  |
| 5 | גרמניהגרמניה | מגן | שטפן טסקר  |
| 6 | גרמניהגרמניה | קשר | מרסל בנגר  |
| 8 | גרמניהגרמניה | קשר | אלכסנדר מוהלינג  |
| 9 | אוסטריהאוסטריה | חלוץ | בנדיקט פיכלר  |
| 10 | גרמניהגרמניה | קשר | ואיס הולטבי  |
| 11 | גרמניהגרמניה | חלוץ | פביאן ריס  |
| 14 | גרמניהגרמניה | חלוץ | סטיבן סקריבסקי  |
| 15 | גרמניהגרמניה | מגן | יוהאנס פאן דר ברג  |
| 16 | גרמניהגרמניה | קשר | פיליפ סנדר  |
| 17 | גרמניהגרמניה | מגן | טימו בקר  |
| 18 | גאנהגאנה | חלוץ | ליון לאוברבאך  |

 |  | 

| מס' |  | עמדה | שם |
| --- | --- | --- | --- |
| 19 | גרמניהגרמניה | בלם | סימון לורנץ  |
| 20 | גרמניהגרמניה | חלוץ | פיטה ארפ  |
| 21 | גרמניהגרמניה | שוער | תומאס דהנה  |
| 22 | סרביהסרביה | מגן | אלכסנדר איגניובסקי  |
| 23 | גרמניהגרמניה | בלם | ג'וליאן קורב  |
| 24 | גרמניהגרמניה | מגן | האוקה ואהל  (קפטן) |
| 25 | גרמניהגרמניה | קשר | מרווין שולץ  |
| 27 | גרמניהגרמניה | קשר | פין פוראט  |
| 28 | גרמניהגרמניה | חלוץ | נואה אווקו  |
| 30 | גרמניהגרמניה | חלוץ | מרווין אובוץ  |
| 31 | גרמניהגרמניה | חלוץ | פין ברטלס  |
| 32 | גרמניהגרמניה | קשר | ג'ונאס שטרנר  |
| 33 | גרמניהגרמניה | שוער | טימון ויינר  |
| 38 | ארצות הבריתארצות הברית | מגן | ניקו קאררה  |

 |

תארים
-----

* אליפות גרמניה: 1912
* אליפות צפון גרמניה: 1910, 1911, 1912, 1926, 1927, 1930
* אליפות שלזוויג-הולשטיין: 1943, 1944
* גביע שלזוויג-הולשטיין: 1978, 1983, 1991, 1994, 1996, 2002, 2003, 2005, 2007, 2008, 2011, 2014, 2017

קישורים חיצוניים
----------------

ויקישיתוף מדיה וקבצים בנושא **הולשטיין קיל** בוויקישיתוף
* אתר האינטרנט הרשמי של הולשטיין קיל (בגרמנית)
* הולשטיין קיל, ברשת החברתית פייסבוק

* הולשטיין קיל, ברשת החברתית אקס (טוויטר)

* הולשטיין קיל, ברשת החברתית אינסטגרם

* הולשטיין קיל, ברשת החברתית טיקטוק

* הולשטיין קיל, ברשת החברתית LinkedIn

* הולשטיין קיל, סרטונים בערוץ היוטיוב

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu
* מיכאל יוכין‏, קיל אינסטינקט: הכירו את הולשטיין קיל שהדהימה את באיירן מינכן, באתר וואלה!‏, 14 בינואר 2021

| גרמניהגרמניה הבונדסליגה השנייה, עונת 2023/2024 |
| --- |
| 

|  |
| --- |
| איינטרכט בראונשווייג • אלברסברג • גרויטר פירט • אוסנבריק • האנזה רוסטוק • הנובר 96 • הולשטיין קיל • המבורג • וין ויסבאדן  נירנברג • הרטה ברלין • פאדרבורן 07 • פורטונה דיסלדורף • שאלקה 04 • פ.צ. מגדבורג • פ.צ. סנט פאולי • פ.צ. קייזרסלאוטרן • קרלסרוהה |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 2106565-2
* VIAF: 123844105
* WorldCat: viaf-123844105

 |